21983A0427(01)



ACORD

între Comunitatea Economică Europeană și Guvernul Republicii Populare Revoluționare Guineea privind pescuitul în largul coastelor Guineei

COMUNITATEA ECONOMICĂ EUROPEANĂ, denumită în continuare „Comunitatea”, și

GUVERNUL REPUBLICII POPULARE REVOLUȚIONARE GUINEEA,

AVÂND ÎN VEDERE spiritul de cooperare ce rezultă din Convenția de la Lomé și buna relație de cooperare între Republica Populară Revoluționară Guineea și Comunitate,

AVÂND ÎN VEDERE intenția Guvernului Guineei de a promova exploatarea rațională a resurselor halieutice printr-o mai bună cooperare,

REAMINTIND că, în special, în ceea ce privește pescuitul maritim Republica Populară Revoluționară Guineea își exercită suveranitatea sau jurisdicția asupra unei zone de până la 200 mile marine în largul coastelor sale,

LUÂND ÎN CONSIDERARE lucrările celei de a treia Conferințe a Națiunilor Unite privind dreptul mării,

RECUNOSCÂND că exercitarea de către statele riverane a drepturilor lor suverane în apele ce intră în jurisdicția acestora în scopul explorării, exploatării, conservării și administrării resurselor vii ține seama de principiile de drept internațional,

HOTĂRÂTE SĂ DESFĂȘOARE relațiile de colaborare în spiritul încrederii reciproce și respectării intereselor mutuale în domeniul pescuitului maritim,

DORIND să stabilească termenii și condițiile care guvernează activitatea de pescuit care prezintă interes pentru ambele părți,

AU CONVENIT CELE CE URMEAZĂ:

Articolul 1

Prezentul acord are ca obiect stabilirea principiilor și normelor care vor reglementa în viitor, în toate privințele, activitatea de pescuit a navelor care arborează pavilioanele statelor membre ale Comunității, denumite în continuare „nave comunitare”, în apele în care Republica Populară Revoluționară Guineea își exercită suveranitatea sau jurisdicția în domeniul pescuitului, denumite în continuare „zona de pescuit a Guineei”.

Articolul 2

Guvernul Republicii Populare Revoluționare Guineea permite navelor Comunității să desfășoare activitatea de pescuit în zona de pescuit a Guineei în conformitate cu prezentul acord, și în special cu anexa I la acord.

Articolul 3

(1) Comunitatea se angajează să ia toate măsurile necesare pentru a garanta că navele comunitare respectă dispozițiile prezentului acord și reglementările care guvernează activitatea de pescuit în zona de pescuit a Guineei.

(2) Comisiei Comunităților Europene i se notifică în prealabil de către autoritățile din Guineea modificările pe care intenționează să le aducă reglementărilor menționate anterior.

Articolul 4

(1) Activitatea de pescuit în zona de pescuit a Guineei poate fi exercitată numai de către navele comunitare care dețin o licență eliberată de autoritățile din Guineea la cererea Comunității.

(2) Autoritățile din Guineea eliberează licențe de pescuit în termenele prevăzute pentru fiecare categorie de navă, în protocolul menționat la articolul 8.

(3) Licențele sunt valabile în zonele specificate, în funcție de natura activității și de tipul de navă în cauză.

(4) Licențele sunt valabile, la cererea armatorului, pentru perioade ce cuprind luni complete, fără a depăși însă 12 luni.

(5) Fiecare licență se eliberează pentru o anumită navă și nu poate fi transferată.

(6) La cererea Comunității, în special în caz de forță majoră, licența de pescuit pentru o navă poate fi înlocuită cu licența pentru o altă navă, ale cărei caracteristici nu diferă de cele ale celei dintâi nave.

Articolul 5

(1) Licențele se eliberează de către autoritățile Republicii Populare Revoluționare Guineea după achitarea unei taxe de către armatorul navei în cauză.

(2) Cuantumul taxei și modalitatea de plată sunt stabilite în anexa I.

(3) Taxa pentru o licență eliberată în temeiul articolului 4 alineatul (1) se stabilește proporțional cu perioada de valabilitate a licenței.

Articolul 6

Părțile se angajează să acționeze în comun fie în mod direct, fie în cadrul organizațiilor internaționale, pentru asigurarea gestionării și conservării resurselor vii, în special în Atlanticul Central și de Est și să faciliteze cercetarea științifică din domeniu.

Articolul 7

Navele autorizate să pescuiască în zona de pescuit a Guineei în temeiul prezentului acord au obligația de a prezenta Direcției Generale pentru Pescuit din Guineea date statistice complete cu privire la capturi, inclusiv cantitățile aruncate peste bord, conform formularului reprodus în anexa II.

Articolul 8

În schimbul posibilităților de pescuit acordate în temeiul prezentului acord, Comunitatea acordă Republicii Populare Revoluționare Guineea o compensație financiară stabilită prin protocolul la prezentul acord.

Această compensație financiară, acordată fără a aduce atingere finanțărilor de care beneficiază Republica Populară Revoluționară Guineea în temeiul Convenției de la Lomé, este mobilizată în conformitate cu o procedură specială definită în protocolul menționat anterior.

Compensația financiară este utilizată în scopul finanțării proiectelor și serviciilor legate de pescuit.

Articolul 9

Părțile convin să examineze orice diferend privind interpretarea sau aplicarea prezentului acord în mod obiectiv și pe cale amiabilă, în vederea soluționării lui.

Articolul 10

Se instituie un comitet mixt responsabil cu asigurarea corectei puneri în aplicare a prezentului acord.

Comitetul se reunește o dată pe an, alternativ în Republica Populară Revoluționară Guineea și în Comunitate, precum și în sesiuni extraordinare, la cererea unei părți contractante.

Articolul 11

În cazul în care autoritățile din Guineea decid, ca urmare a unei evoluții imprevizibile a stocurilor de pește, să adopte noi măsuri de conservare care, în opinia Comunității aduc atingere considerabil activității de pescuit a navelor comunitare, părțile trebuie să inițieze consultări în vederea adaptării anexei I menționate la articolul 5 și a protocolului menționat la articolul 8.

Aceste consultări au la bază principiul conform căruia orice reducere a posibilităților de pescuit prevăzută de protocolul menționat anterior se compensează cu alte posibilități de pescuit echivalente ca valoare, luându-se în considerare compensația financiară vărsată deja de Comunitate.

Articolul 12

Nici o dispoziție din prezentul acord nu aduce atingere sau nu prejudiciază în vreun fel punctele de vedere ale fiecărei părți în privința oricărei chestiuni privind dreptul mării.

Articolul 13

Prezentul acord se aplică, pe de o parte, teritoriilor în care se aplică Tratatul deinstituire a Comunității Economice Europene, în condițiile prevăzute de tratatul menționat și, pe de altă parte, teritoriului Republicii Populare Revoluționare Guineea.

Articolul 14

Anexele și protocolul fac parte integrantă din prezentul acord și, în absența unei dispoziții contrare, o trimitere la prezentul acord constituie o trimitere la aceste anexe și la acest protocol.

Articolul 15

Prezentul acord se încheie pentru o perioadă inițială de trei ani de la data intrării sale în vigoare. În cazul în care acordul nu este denunțat de una dintre părți printr-o notificare efectuată cu șase luni înainte de data expirării acestei perioade de trei ani, acesta rămâne în vigoare pentru perioade suplimentare de un an, cu excepția cazului în care este denunțat, prin notificare, cu cel puțin trei luni înainte de expirarea fiecărei perioade de un an.

Au loc negocieri între părțile contractante pentru a stabili de comun acord modificările sau completările urmând a fi introduse în anexă sau în protocol.

Articolul 16

Prezentul acord intră în vigoare la data la care părțile își notifică îndeplinirea procedurilor necesare în acest scop.

Udfærdiget i Conakry, den syvende februar nitten hundrede og treogfirs i to eksemplarer på dansk, engelsk, fransk, græsk, italiensk, nederlandsk og tysk, idet hver tekst har samme gyldighed.

Geschehen zu Conakry am siebten Februar neunzehnhundertdreiundachtzig in zwei Urschriften in dänischer, deutscher, englischer, französischer, griechischer, italienischer und niederländischer Sprache, wobei jeder Wortlaut gleichermaßen verbindlich ist.

Έγινε στο Κονακρί, στις επτά Φεβρουαρίου χίλια εννιακόσια ογδόντα τρία, σε δύο αντίτυπα, στην αγγλική, γαλλική, γερμανική, δανική, ελληνική, ιταλική και ολλανδική γλώσσα, και όλα τα κείμενα αυτά είναι εξίσου αυθεντικά.

Done at Conakry, on the seventh day of February in the year one thousand nine hundred and eighty-three, in duplicate, in the Danish, Dutch, English, French, German, Greek and Italian languages, each of these texts being equally authentic.

Fait à Conakry, le sept février mil neuf cent quatre-vingt-trois, en deux exemplaires, en langues allemande, anglaise, danoise, française, grecque, italienne et néerlandaise, chacun de ces textes faisant également foi.

Fatto a Conakry, il sette febbraio millenovecentottantatré, in duplice esemplare in lingua danese, francese, greca, inglese, italiana, olandese e tedesca, ciascun testo facente ugualmente fede.

Gedaan te Conakry, de zevende februari negentienhonderd drieëntachtig, in twee exemplaren in de Deense, de Duitse, de Engelse, de Franse, de Griekse, de Italiaanse en de Nederlandse taal, zijnde alle teksten gelijkelijk authentiek.

For Rådet for De europæiske Fællesskaber Für den Rat der Europäischen Gemeinschaften Για το Συμβούλιο των Ευρωπαϊκών Κοινοτήτων For the Council of the European Communities Pour le Conseil des Communautés européennes Per il Consiglio delle Comunità europee Voor de Raad van de Europese Gemeenschappen